आगरा। (डीवीएनए) अयोध्या में होने वाले भगवान श्रीराम के मंदिर निर्माण के लिए देशभर से चंदा किया जा रहा है। लोग स्वेच्छा से निर्माण निधि में दान दे रहे हैं। इसके लिए धर्म विशेष की कोई बंदिश नहीं हैं। मन्दिर निर्माण की खुशी हिंदू मुस्लिम दोनों समुदाय को समान रूप से है।
जिसका नज़ारा शाहगंज के सत्य नगर कॉलोनी में देखा गया। वहाँ के रहने वाले ताज मुहम्मद ने श्रीराम मंदिर निर्माण समर्पण निधि में व्यक्तिगत रूप से 21000 की धनराशि का दान क़िया।
बताया गया है राम मंदिर निधि समर्पण की एक टुकड़ी महानगर प्रचारक सचिन के नेतृत्व में ताज मुहम्मद के निवास पर पहुँची। जिसका उन्होंने आदर सत्कार किया साथ ही मन्दिर निर्माण के लिए धनराशि भी दान की। इस बारे में ताज मुहम्मद का कहना है कि भगवान श्रीराम किसी धर्म या जाति के नहीं हैं।
सर्वसमाज के हैं। हम उनके बनाये रास्तों पर चलने का प्रयास कर रहे हैं। सुप्रीम कोर्ट का फैसला सभी को मान्य हैं। हमें मन्दिर निर्माण की बहुत खुशी है।
संवाद:- दानिश उमरी